El regidor de Sanitat i Consum ha mantingut dos reunions per abordar el pla de tractament aeri per al control de mosquits a Sagunt
30 de juny 2020

![](/media/abff530v/44_reunion-plagas-mosquitos-casa-pena-y-ceamcv-10.jpg)  
El regidor de Sanitat i Consum, Javier Timón, ha mantingut este matí dos reunions per abordar algunes qüestions sobre el pla de tractament aeri per al control de mosquits que es durà a terme a Sagunt. Este pla, que va ser sol·licitat per l'Ajuntament de Sagunt i aprovat recentment per la Conselleria de Sanitat Universal i Salut Pública, autoritza els tractaments en zones de marjal d’Almardà-Corint i de l'aiguamoll de la marjal dels Moros.

Amb motiu de l'aplicació d’este pla per aminorar les plagues de mosquits, el regidor de Sanitat i Consum s'ha reunit, en primer lloc, amb representants d’Acció Ecologista Agró, com a gestors de la Marjal d’Almardà-Almenara, i, en segon lloc, amb la directora del Centre d'Educació Ambiental (CEAMCV) de la Marjal dels Moros, Ana Pons. En estes reunions, en les quals també ha estat present un representant de l'empresa encarregada del control de plagues, Lokimica, s'ha informat, entre altres qüestions, sobre el producte que s'utilitzarà, la periodicitat de les aplicacions, així com els criteris i protocols per dur a terme les actuacions contemplades al pla de tractament aeri.

![](/media/brgflxw5/44_reunion-plagas-mosquitos-casa-pena-y-ceamcv-14.jpg)  

En este sentit, Javier Timón ha explicat que **«estes reunions també han servit per establir espais d'intercanvi d'informació, de col·laboració i coordinació per afavorir una major efectivitat en les actuacions que es duguen a terme, tenint sempre com a eix principal les qüestions mediambientals i de salut pública»**. Finalment, el regidor ha assegurat que **« probablement ens reunirem, de nou, durant el mes de setembre per donar continuïtat a este fòrum, per establir protocols d'actuació i per presentar propostes concretes de col·laboració entre tots».**  

*   [](http://www.facebook.com/sharer.php?u=https://aytosagunto.es/va/actualitat/el-regidor-de-sanitat-i-consum-ha-mantingut-dos-reunions-per-abordar-el-pla-de-tractament-aeri-per-al-control-de-mosquits-a-sagunt/ "Facebook")
*   [](http://twitter.com/share?url=https://aytosagunto.es/va/actualitat/el-regidor-de-sanitat-i-consum-ha-mantingut-dos-reunions-per-abordar-el-pla-de-tractament-aeri-per-al-control-de-mosquits-a-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-regidor-de-sanitat-i-consum-ha-mantingut-dos-reunions-per-abordar-el-pla-de-tractament-aeri-per-al-control-de-mosquits-a-sagunt/ "Linked In")
*   [](mailto:?body=https://aytosagunto.es/va/actualitat/el-regidor-de-sanitat-i-consum-ha-mantingut-dos-reunions-per-abordar-el-pla-de-tractament-aeri-per-al-control-de-mosquits-a-sagunt/)